*РЕПУБЛИКА БЪЛГАРИЯ*

***МИНИСТЕРСТВО НА ОБРАЗОВАНИЕТО, МЛАДЕЖТА И НАУКАТА***

***ПРОФЕСИОНАЛНА ГИМНАЗИЯ „АКАД.СЕРГЕЙ П.КОРОЛЬОВ” ГР.ДУПНИЦА***

*2600 гр.Дупница, обл.Кюстендил, „Орлинска” 74, тел.0701/51835, e-mail: pg\_* [*koroljov@abv.bg*](mailto:koroljov@abv.bg)

Утвърждавам: ………………..

инж. Елена Костадинова

Директор на ПГ „Акад. Сергей П. Корольов”

**МЕРКИ ЗА ПОВИШАВАНЕ КАЧЕСТВОТО НА ОБРАЗОВАНИЕТО**

**ПРИ ПГ „АКАД. СЕРГЕЙ П. КОРОЛЬОВ” – ГРАД ДУПНИЦА**

**ЗА УЧЕБНАТА 2017/2018ГОДИНА**

**І. УВОД**

С тези мерки се цели да се подобряват непрекъснато условията и редът за разработване на ефективна вътрешна училищна система за осигуряване на качеството на образованието.

Мерките са съобразени с принципите и изискванията към институциите за усъвършенстване на процесите за управление на качеството. Също така важно място заемат показателите, условията и редът за измерване на постигнатото качество.

Качеството на образованието се осигурява чрез управление на процеса на развитие на институцията (училището), основанo на анализиране, планиране, изпълнение на дейностите, оценяване и внасяне на подобрения.

Качеството на образованието в институциите се осигурява при спазване на следните принципи:

1. ефективно разпределяне, използване и управление на ресурсите;
2. автономия и самоуправление;
3. ангажираност, сътрудничество и социален диалог между всички участници в процеса на образованието и обучението;
4. удовлетвореност на участниците в процеса на обучението и на другите заинтересовани лица;
5. приемственост на политиките и постиженията, прилагане на добри педагогически практики;
6. непрекъснатост, прозрачност и демократичност в процеса за повишаване на качеството в институцията;
7. ориентираност на образованието и обучението към изискванията и потребностите на пазара на труда;
8. целенасоченост към постигане на високи резултати в процеса на обучение и образование;
9. лидерство и разпределяне на отговорности за постигане на целите на институцията.

Управлението на качеството е непрекъснат процес на взаимодействие между факторите и условията, от които зависи качеството на образованието и обучението и резултатите от него. Този процес се осъществява на национално, регионално и институционално равнище.

Измерването на постигнатото качество е съвкупност от действия за определяне на резултатите на институцията по критерии за конкретен период на измерване и съпоставянето им с определените равнища на качеството по всеки критерий.

Измерването на постигнатото качество в институциите се осъществява ежегодно чрез самооценяване.

**ІІ. РАЗРАБОТВАНЕ НА ВЪТРЕШНА СИСТЕМА ЗА ОСИГУРЯВАНЕ НА КАЧЕСТВОТО НА ОБРАЗОВАНИЕТО И ОБУЧЕНИЕТО**

Вътрешната система за осигуряване на качеството е съвкупност от взаимносвързани действия и мерки за постигане, поддържане и развиване на качеството на провежданото образование и/или обучение в институцията и резултатите от него в съответствие с държавните образователни стандарти за придобиване на квалификация по професии и на действащото законодателство.

Вътрешната система за осигуряване на качеството включва:

1. политиката и целите по осигуряване на качеството;
2. органите за управление на качеството и правомощията им;
3. правилата за нейното прилагане;
4. годишен план-график за провеждане на дейностите по самооценяване;
5. условията и реда за измерване на постигнатото качество чрез самооценяване.

Политиката и целите по осигуряване на качеството се разработват от директора, съответно от ръководителя на институцията в съответствие със стратегията за развитие на институцията.

Докладът от самооценяването е част от ежегодния отчет за изпълнението на плана за действие към стратегията за развитието на училището.

Правилата за прилагането на вътрешната система за осигуряване на качеството се разработват от комисията и се приемат от органа

като част от правилника за дейността на обучаващата институция. Те включват:

1. правомощията на участниците във вътрешната система за осигуряване на качеството – вътрешен одит, който се извършва през цялата учебна година от предварително утвърдена комисия със заповед на директора на училището;
2. реда за организиране и провеждане на самооценяването:

* утвърждава се годишен план-график за провеждане дейностите по самооценяване,
* приемат се условията и реда за измерване на постигнатото качество чрез самооценяване,
* периодични заседания на комисията по самооценяване, спазвайки годишния план-график;
* изготвяне на годишен доклад за резултатите от проведеното самооценяване.

1. реда и начина за съхранение на доказателствените материали за проведеното самооценяване – доказателственият материал се съхранява при главния счетоводител на хартиени и магнитни носители ;
2. взаимодействието на институцията със социалните партньори и другите заинтересовани страни за осигуряване на качеството:

* търсене на информация от работодатели, с които училището се партнира;
* получаване на информация от родителите на учениците с цел подобряване на качеството;
* търсене на обратна връзка от учениците с цел коригиращи мерки за подобряване на качеството на обучение

1. начина за информиране на обществеността за получените резултати от проведеното самооценяване в обучаващата институция :

* годишният доклад от проведното самооценява е качен на училищния сайт и е достъпен за всички заинтересовани. Отзивите ще се вземат под внимание в бъдещата работа на комисията по самооценяване.

Годишният план-график съдържа дейностите по самооценяването, групирани по критериите за качество, като задължително се посочват видът на инструментариума към тях и сроковете и отговорните лица за изпълнението им.

План-графикът се утвърждава от директора на училището, съответно от ръководителя на институцията в началото на всяка учебна година.

При необходимост се предлагат на директора, съответно на ръководителя на институцията коригиращи мерки за изпълнение на годишния план-график. След утвърждаване на мерките се организира и координира изпълнението им.

**ІІІ. УСЛОВИЯ И РЕД ЗА ИЗМЕРВАНЕ НА ПОСТИГНАТОТО КАЧЕСТВО**

Измерването на постигнатото качество на образованието и обучението се осъществява от институциите чрез прилагането на процедури по критерии и съответния инструментариум към тях за провеждане на дейностите по самооценяването.

Самооценяването е процес на изготвяне на вътрешна оценка на качеството на предоставяното образование чрез дейности, процедури и критерии, определени от училището.

Периодът за самооценяване за училищата е две учебни години.

Самооценяването се извършва от една комисия .

Самооценяването в училищата се извършва по предварително определени критерии и показатели към тях.

Критериите може да се групират по следните области на оценяване:

1. управление на институцията – ефективно разпределяне, използване и управление на ресурсите за повишаване на качеството на образование;
2. образователен процес – обучение, възпитание и социализация;
3. взаимодействие на всички заинтересовани страни.

Показателите към всеки критерий са количествени и/или качествени и определят равнището на качеството по съответния критерий.

Критериите се оценяват с точки, като максималният общ брой точки по всички критерии е 100.

Максималният брой точки за всеки критерий се разпределя по показатели в четири равнища на оценяване.

Постигнатото качество се определя чрез крайна оценка, която се формира от сбора от получените точки по всички критерии.

Крайната оценка на постигнатото качество може да e със следните количествени и качествени равнища:

1. отлично – при крайна оценка от 91 до 100 точки;
2. добро – при крайна оценка от 66 до 90 точки;
3. задоволително – при крайна оценка от 46 до 65 точки;
4. незадоволително – при крайна оценка до 45 точки включително.

Самооценяването се провежда по процедури, утвърдени от директора, съответно от ръководителя на институцията.

По всеки критерий се разработва процедура, която съдържа предмет и цел; инструментариум; описание на технологията на провеждане; вида на доказателствения материал (справка, контролна карта, протоколи, въпросници, анкети и други); начините на обработване на доказателствения материал; режима на съхранение и защита на информацията; отговорностите на лицата.

За проведеното самооценяване комисията по качеството изготвя годишен доклад, който включва: цел на самооценяването; информация за външната и вътрешната среда, в която функционира институцията през периода на самооценяването; резултати от самооценяването; сравняване на оценките по критериите с предходния период на самооценяване; анализ на получените резултати; постижения и добри педагогически практики; резултати от оценяването, нуждаещи се от подобрение, и предложение за коригиращи мерки и дейности.

Към доклада може да се прилагат графики, таблици, статистическа информация и други информационни материали.

**ІV. ИЗИСКВАНИЯ ЗА УПРАВЛЕНИЕ НА КАЧЕСТВОТО В ПГ „АКАД. СЕРГЕЙ П. КОРОЛЬОВ” – ГРАД ДУПНИЦА**

Усъвършенстването на процесите за управление на качеството се постига при спазване на следните изисквания от институцията:

1. Да подобрява работната среда чрез:

а) прилагане на механизми за адаптиране на обучаваните към средата на ПГ „Акад. Сергей П. Корольов”;

б) осигуряване на достъпна архитектурна среда – адаптиране на тоалетни;

в) модернизиране на материално-техническата база и обновяване на информационната инфраструктура – обновяване и обзавеждане на кабинети, лаборатории и работилници, подобряване на достъпа до Интернет, изграждане на система за виоденаблюдение;

г) развитие на организационната култура – провеждане на пътувания с учениците с образователни цели – посещения на есенния технически панаир в град Пловдив, провеждане на поход „По стъпките на Ботев”, провеждане културно-масови мероприятия с цел сплотяване на колектива и др.

2. Да осигурява развитие на персонала чрез:

а) подобряване на възможностите за допълнителна и продължаваща квалификация на учителите по специалността им от висшето образование, за подобряване на тяхната иновационна култура и личностна ефективност;

б) изграждане на култура за осигуряване на качеството;

в) създаване и поддържане на открита и ясна комуникация в институцията;

г) повишаване на ефективността на административното обслужване;

д) повишаване на мотивацията и инициативността на всички участници в процеса на образование и обучение.

3. Да подобрява резултатите от обучението чрез:

а) повишаване на мотивацията на обучаемите – разнообразяване и включване на нови и иновативни методи на преподаване и учене, разработване и прилагане на възможности за електронно обучение;

б) повишаване на дела на учениците, които работят активно за подобряване на своите образователни резултати – включване на учениците в различни извънкласни форми на работа, създаване на екип за ученическо самоуправление;

в) намаляване на дела на рано отпадналите от обучението – по-интензивни взаимоотношения с родителите на учениците и съвместни действия на родители и учители за свеждане до минимум броя на отпадналите ученици;

г) повишаване на дела на обучените, провели практическо обучение в реална работна среда – увеличаване броя на фирмите-партньори за провеждане на практическото обучение в реална фирмена среда;

д) създаване на механизъм за ранно предупреждение за различни рискове – периодично комисията предлага на директора предварително одобрени от комисията мерки за повишаване на качеството на обучение.

4. Да подобрява взаимодействието с местната общност, със социалните партньори, работодателски организации, университети и други заинтересовани страни чрез:

а) разширяване на възможностите за практическо обучение в реална работна среда;

б) проучване и прилагане на добри практики на сродни институции;

в) подобряване на възможностите за достъп до информация на участниците в образованието и обучението;

г) информиране на общността и заинтересованите страни за добрите практики и постиженията на институцията в областта на осигуряване на качеството на образованието и обучението;

д) участие в проекти, свързани с повишаване на качеството на образованието и обучението.

### Мерките за повишаване качеството на обучение са приети на заседание на Педагогическия съвет на ПГ „Акад. Сергей П. Корольов” с протокол № 11 /13.09.2017 г.